CELEX: 62010CN0572
Language: fi
Date: 2010-12-08 00:00:00
Title: Asia C-572/10: Ennakkoratkaisupyyntö, jonka Tribunal administratif de Saint-Denis de la Réunion (Ranska)on esittänyt 8.12.2010 — Clément Amedee v. Garde des sceaux, Ministre de la justice et des libertés ja Ministre du budget, des comptes publics, de la fonction publique et de la réforme de l'État

5.3.2011   
            
            
               FI
            
            
               Euroopan unionin virallinen lehti
            
            
               C 72/4
            
         Ennakkoratkaisupyyntö, jonka Tribunal administratif de Saint-Denis de la Réunion (Ranska)on esittänyt 8.12.2010 — Clément Amedee v. Garde des sceaux, Ministre de la justice et des libertés ja Ministre du budget, des comptes publics, de la fonction publique et de la réforme de l'État
   (Asia C-572/10)
   2011/C 72/07
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal administratif de Saint-Denis de la Réunion
   
      Pääasian asianosaiset
   
   
      Kantaja: Clément Amedee
   
      Vastaajat: Garde des sceaux, Ministre de la justice et des libertés ja Ministre du budget, des comptes publics, de la fonction publique et de la réforme de l'État
   
      Ennakkoratkaisukysymykset
   
   
               1)
            
            
               Onko valtion virkamiesten eläkelain L. 12 §:n b kohdan, sellaisena kuin se on 21.8.2003 annetun lain 48 §:llä muutettuna, ja R. 13 §:n, sellaisena kuin sen on 26.12.2003 annetun asetuksen 6 §:llä muutettuna, säännöksillä käyttöön otetun sääntelyn katsottava aiheuttavan Euroopan unioni[n toiminna]sta tehdyn sopimuksen 157 artiklassa tarkoitettua välillistä syrjintää biologisten vanhempien välille niiden miesten osuuteen nähden, jotka saattaisivat täyttää edellytyksen työskentelyn keskeytymisestä yhtäjaksoisesti vähintään kahden kuukauden ajaksi mutta joilla ei juuri siksi, ettei tätä koskevia säännöksiä ole annettu, ole mahdollisuutta täyttää kyseistä edellytystä palkallisen vapaan muodossa?
            
         
               2)
            
            
               Jos ensimmäiseen kysymykseen vastataan myöntävästi, voidaanko välillistä syrjintää pitää oikeutettuna sosiaalipolitiikasta tehdyn pöytäkirjan N:o 14 liitteenä olevan sopimuksen 6 artiklan 3 kohdan perusteella?
            
         
               3)
            
            
               Jos toiseen kysymykseen vastataan kieltävästi, ovatko direktiivin 79/9/ETY (1) säännökset esteenä valtion virkamiesten eläkelain L. 12 §:n b kohdan ja R. 13 §:n kaltaisten säännösten voimassa pitämiselle?
            
         
               4)
            
            
               Jos ensimmäiseen kysymykseen vastataan myöntävästi ja toiseen ja kolmanteen kysymykseen kieltävästi, onko näiden säännösten kyseenalaistamisen katsottava kohdistuvan ainoastaan syrjintään, joka säännöksistä aiheutuu, vai kohdistuuko kyseenalaistaminen siihen, etteivät sekä nais- että miespuoliset virkamiehet voi vaatia näiden säännösten soveltamista hyväkseen?
            
         
      (1)  Miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä 19.12.1978 annettu neuvoston direktiivi 79/7/ETY (EYVL 1979, L 6, s. 24).